У канферэнц-зале Рэспубліканскай мастацкай галерэі “Палац мастацтва” адбылася навукова-практычная канферэнцыя “Сюжэтна-тэматычны твор. Яго лёс і сучасны стан у выяўленчым мастацтве”. Арганізатарамі мерапрыемства выступілі Міністэрства культуры Рэспублікі Беларусь і Беларускі саюз мастакоў, ягоная секцыя мастацтвазнаўства і крытыкі. Канферэнцыя была прысвечана пытанням развіцця вызначальных для беларускага мастацтва ў ХХ ст. накірункаў, актуальнасці творчых пошукаў айчынных майстроў.